******

***Din conținutul acestui număr***:

**Anul 2021 – numărul 40**

**4 - 8 octombrie**

[Repere din agenda publică a conducerii instituţiei prefectului - judeţul Hunedoara în perioada 4 - 8 octombrie, 2021 2](#_Toc84852364)

[Selecție de Acte normative apărute în Monitorul Oficial al României în perioada 4– 8 octombrie, 2021 3](#_Toc84852365)

[Informaţie Europeană 5](#_Toc84852366)

[NOUTĂȚI – Informații UTILE 5](#_Toc84852367)

[Bugetul aferent a două apeluri POIM a fost modificat 5](#_Toc84852368)

[Termenul de aplicare a schemei de ajutor de stat în sectorul creșterii animalelor s-a prelungit până la 31 decembrie 2022 6](#_Toc84852369)

[POIM: Instrucțiune pentru aprobarea Metodologiei privind reglementarea unor măsuri fiscal-bugetare 6](#_Toc84852370)

[AFIR: Submăsura 4.1 aferentă investițiilor în exploatațiile agricole se va lansa în 25 octombrie 6](#_Toc84852371)

[Apelul POC dedicat investițiilor productive: Nu se renunță la principiul „primul venit, primul servit” 7](#_Toc84852372)

[Ghidul aferent măsurii de investiții în activități productive va fi publicat în formă finală luna următoare! 8](#_Toc84852373)

[CONSULTĂRI 9](#_Toc84852374)

[POCU: Consultare publică pentru ghidul aferent standardizării și evaluării unitare pentru sistemul de educație preuniversitar 9](#_Toc84852375)

[Proiect: Managementul viitoarelor programe din domeniul educației și incluziunii se întoarce la ministerele de linie 9](#_Toc84852376)

[POCA: Două ghiduri cu privire la măsurile de simplificare pentru cetățeni la nivelul administrațiilor publice locale, în consultare publică 10](#_Toc84852377)

[Proiect pentru prelungirea perioadei de acordare a garanțiilor și creștere a plafonului maxim al granturilor din cadrul Programului IMM Factor 11](#_Toc84852378)

[Consultare publică privind facilitarea în continuare a implementării măsurilor de ajutor care promovează tranziția verde și tranziția digitală 12](#_Toc84852379)

[APELURI – Finanțări 14](#_Toc84852380)

[POCU: Un nou apel destinat învățământului preuniversitar obligatoriu a fost lansat 14](#_Toc84852381)

[182 de milioane de euro pentru procesarea produselor agricole, începând de astăzi! 14](#_Toc84852382)

[Din actualitatea europeană 15](#_Toc84852383)

[REACT-EU: Comisia aprobă resurse suplimentare în valoare de 2 miliarde EUR pentru redresare în România, Italia, Spania și Luxemburg 15](#_Toc84852384)

[Protejarea jurnaliștilor și a apărătorilor drepturilor: Comisia solicită opinii cu privire la măsurile de combatere a abuzului de procedură 16](#_Toc84852385)

[Comisia prezintă prima strategie a UE privind combaterea antisemitismului și promovarea vieții evreiești 16](#_Toc84852386)

[Educație: Comisia publică un raport privind impactul COVID-19 asupra educației și îngrijirii copiilor preșcolari 19](#_Toc84852387)

[Agricultură: Comisia adoptă măsuri excepționale de sprijin pentru sectorul vitivinicol și pentru sectorul fructelor și legumelor 19](#_Toc84852388)

[Echipe de tineri care scriu coduri din România vor concura pentru a obține titlul de câștigător al ediției din 2021 a Săptămânii UE a programării 21](#_Toc84852389)

[Siguranța alimentară: UE va interzice utilizarea dioxidului de titan (E 171) ca aditiv alimentar începând din 2022 21](#_Toc84852390)

Întocmit,

Compartimentul Afaceri Europene și Relații Internaționale,

Edit Iliescu, consilier

Alexandra Irina Pădurean, manager public

Repere din agenda publică a conducerii instituţiei prefectului - judeţul Hunedoara   
în perioada 4 - 8 octombrie, 2021

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefectului SZÉLL Lőrincz:

| **Eveniment** | **Data** |
| --- | --- |
| *Participare la expoziția de ovine rasa Țurcană organizată în comuna Totești* | ***3 octombrie*** |
| *Participare la Centrul de vaccinare „Drive Through”din Deva, amenajat în parcarea Complexului Comercial „Shopping Deva City”, unde au fost preluate și amplasate două construcții modulare medicale sosite de la Administrația Națională a Rezervelor de Stat și Probleme Speciale.* | ***4 octombrie*** |
| *Participare la conferința de informare a fermierilor din județul Hunedoara pentru promovarea măsurilor delegate de AFIR către APIA din Programul Național de Dezvoltare Rurală (PNDR).* | ***4 octombrie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara, SJPI Hunedoara.* | ***4 octombrie*** |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara* | ***4 octombrie*** |
| *Deplasare in comuna Zam pentru verificarea măsurilor privind carantinarea pentru satul Zam din comuna hunedoreană Zam.* | ***5 octombrie*** |
| *Întâlnire cu reprezentantul CONVERSMIN* | ***5 octombrie*** |
| *Întâlnire de lucru cu primarul comunei Cerbăl.* | ***6 octombrie*** |
| *Întâlnire de lucru cu primarul comunei Peștișu Mic.* | ***6 octombrie*** |
| *Întălnire cu o delegație condusă de primarul comunei Baru, Daniel Răducanu și invitați din Germania, care a prezentat un studiu privind reconversia în scop turistic a zonei Valea Jiului – Baru – Țara Hațegului.Studiul a fost realizat gratuit de către ing. Manfred Helmert, din Germania, în baza bunelor relații pe care le are cu administrația locală și comunitatea din Baru.* | ***7 octombrie*** |
| *Vizită de lucru la Inspectoratul Școlar Județean Hunedoara* | ***7 octombrie*** |
| *Întălnire de lucru cu vicepreședintele Consiliului Județean Hunedoara Costel Avram.* | ***7 octombrie*** |
| *Primire delegație a primarilor PSD, condusă de prședintele Consiliului JudețeanHunedoara, dl. Nistor Laurențiu* | ***8 octombrie*** |
| *Participare emisiune la postul de televiziune Antena 3 Deva.* | ***8 octombrie*** |
| *Întâlnire de lucru cu doamna Veronica Topor, director APIA Hunedoara* | ***8 octombrie*** |
| *Întâlnire de lucru cu primarul comunei Vața de Jos..* | ***8 octombrie*** |
| *Întâlnire de lucru cu factori implicați în desfășurarea campaniei de vaccinare la nivelul județului Hunedoara.* | ***8 octombrie*** |
| *Participare la sediul instituției, la o videoconferință pe tema situației actuale din sistemul de sănătate, convocată de premierul Florin Cîțu.* | ***9 octombrie*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada 4– 8 octombrie, 2021

**M. Of. nr. 944/ 4 octombrie 2021**

* **1053 - Guvernul României** - Hotărâre privind stabilirea pentru anul 2021 a cuantumului per hectar al plății unice pe suprafață, al plății redistributive și a intervalelor de suprafață pentru care se acordă aceasta, al plății pentru practici agricole benefice pentru climă și mediu, al plății pentru tinerii fermieri și a plafonului aferent schemei de sprijin cuplat pentru măsura din sectorul zootehnic, speciile ovine și caprine

**M. Of. nr. 945/ 4 octombrie 2021**

* **110 - Guvernul României** - Ordonanță de urgență privind acordarea unor zile libere plătite părinților și altor categorii de persoane în contextul răspândirii coronavirusului SARS-CoV-2
* **111 - Guvernul României** - Ordonanță de urgență pentru stabilirea unor măsuri de protecție socială a angajaților și a altor categorii profesionale în contextul interzicerii, suspendării ori limitării activităților economice, determinate de situația epidemiologică generată de răspândirea coronavirusului SARS-CoV-2

**M. Of. nr. 947/ 5 octombrie 2021**

* **235** - **Parlamentul României** - Lege pentru aprobarea Ordonanței de urgență a Guvernului nr. 154/2020 privind instituirea unor măsuri pentru sprijinul tinerilor fermieri
* **236** - **Parlamentul României** - Lege privind aprobarea Ordonanței de urgență a Guvernului nr. 98/2020 pentru prorogarea intrării în vigoare a unor prevederi din Legea nr. 75/2020 privind aprobarea Ordonanței de urgență a Guvernului nr. 42/2020 pentru modificarea și completarea Ordonanței de urgență a Guvernului nr. 110/2017 privind Programul de susținere a întreprinderilor mici și mijlocii - IMM INVEST ROMÂNIA, precum și pentru aprobarea Schemei de ajutor de stat pentru susținerea activității IMM-urilor în contextul crizei economice generate de pandemia COVID-19
* **237** - **Parlamentul României** - Lege privind aprobarea Ordonanței de urgență a Guvernului nr. 143/2020 pentru modificarea Ordonanței de urgență a Guvernului nr. 110/2017 privind Programul de susținere a întreprinderilor mici și mijlocii și a întreprinderilor mici cu capitalizare de piață medie - IMM INVEST ROMÂNIA, precum și pentru modificarea și completarea Schemei de ajutor de stat pentru susținerea activității IMM-urilor în contextul crizei economice generate de pandemia COVID-19, aprobată prin art. II din Ordonanța de urgență a Guvernului nr. 42/2020
* **238** - **Parlamentul României** - Lege privind aprobarea Ordonanței de urgență a Guvernului nr. 69/2019 pentru aplicarea unor măsuri de protecție socială acordată persoanelor disponibilizate prin concedieri colective efectuate în baza planurilor de disponibilizare din cadrul operatorilor economici pentru care s-a aprobat acordarea ajutoarelor de stat pentru facilitarea închiderii minelor de cărbune necompetitive în perioada 2019-2024
* **5338** - **Ministerul Educației** - Rectificare referitoare la Ordinul ministrului educației și al ministrului sănătății, interimar, nr. 5.338/1.082/2021 pentru aprobarea măsurilor de organizare a activității în cadrul unităților/instituțiilor de învățământ în condiții de siguranță epidemiologică pentru prevenirea îmbolnăvirilor cu virusul SARS-CoV-2

**M. Of. nr. 950/ 5 octombrie 2021**

* **112** - **Guvernul României** - Ordonanță de urgență pentru modificarea Legii nr. 100/2010 privind împădurirea terenurilor degradate, precum și pentru stabilirea unor măsuri în domeniu
* **114** - **Guvernul României** - Ordonanță de urgență pentru modificarea unor acte normative, precum și reglementarea unor măsuri în domeniul protecției drepturilor persoanelor cu dizabilități
* **115** - **Guvernul României** - Ordonanță de urgență pentru completarea Legii nr. 136/2020 privind instituirea unor măsuri în domeniul sănătății publice în situații de risc epidemiologic și biologic
* **115** - **Guvernul României** - Ordonanță de urgență pentru completarea Legii nr. 136/2020 privind instituirea unor măsuri în domeniul sănătății publice în situații de risc epidemiologic și biologic

**M. Of. nr. 951/ 5 octombrie 2021**

* **116** - **Guvernul României** - Ordonanță de urgență privind modificarea și completarea Legii nr. 56/2020 pentru recunoașterea meritelor personalului medical participant la acțiuni medicale împotriva COVID-19
* **117** - **Guvernul României** - Ordonanță de urgență pentru modificarea și completarea Legii nr. 53/2003 - Codul muncii

**M. Of. nr. 952/ 5 octombrie 2021**

* **119** - **Guvernul României** - Ordonanță de urgență pentru modificarea și completarea Legii nr. 171/2010 privind stabilirea și sancționarea contravențiilor silvice

**M. Of. nr. 954/ 6 octombrie 2021**

* **1075** - **Guvernul României** - Hotărâre pentru modificarea și completarea Regulamentului de aplicare a Ordonanței de urgență a Guvernului nr. 195/2002 privind circulația pe drumurile publice, aprobat prin Hotărârea Guvernului nr. 1.391/2006
* **947 / 1330** - **Ministerul Energiei / Ministerul Dezvoltării, Lucrărilor Publice și Administrației** - Ordin privind aprobarea standardului de cost aferent obiectivelor de investiții prevăzute la art. 4 alin. (1) lit. e) din Ordonanța de urgență a Guvernului nr. 95/2021 pentru aprobarea Programului național de investiții „Anghel Saligny“

**M. Of. nr. 955/ 6 octombrie 2021**

* **2024 / 147**- **Ministerul Sănătății / Ministerul Afacerilor Interne** - Ordin pentru completarea Ordinului ministrului sănătății și al ministrului afacerilor interne nr. 874/81/2020 privind instituirea obligativității purtării măștii de protecție, a triajului epidemiologic și dezinfectarea obligatorie a mâinilor pentru prevenirea contaminării cu virusul SARS-CoV-2 pe durata stării de alertă

**M. Of. nr. 956/ 6 octombrie 2021**

* **901**- **Ministerul Muncii și Protecției Sociale** - Ordin privind stabilirea valorii sumei lunare indexate care se acordă sub formă de tichete de creșă pentru semestrul II al anului 2021
* **2041** - **Ministerul Sănătății** - Ordin privind modificarea alin. (5) al art. 6 din Ordinul ministrului educației și al ministrului sănătății, interimar, nr. 5.338/2.015/2021 pentru aprobarea măsurilor de organizare a activității în cadrul unităților/instituțiilor de învățământ în condiții de siguranță epidemiologică pentru prevenirea îmbolnăvirilor cu virusul SARS-CoV-2

**M. Of. nr. 958/ 7 octombrie 2021**

* **1746** - **Ministerul Mediului, Apelor și Pădurilor** - Ordin privind modificarea și completarea Ghidului de finanțare a Programului național de înlocuire a echipamentelor electrice și electronice uzate cu unele mai performante din punct de vedere energetic, aprobat prin Ordinul ministrului mediului, apelor și pădurilor nr. 2.089/2020

**M. Of. nr. 959/ 7 octombrie 2021**

* **253** - **Ministerul Agriculturii și Dezvoltării Rurale** - Ordin pentru modificarea anexelor nr. 1 și 2 la Ordinul ministrului agriculturii și dezvoltării rurale nr. 194/2019 privind aprobarea sistemelor de sancțiuni aplicabile cererilor de plată depuse începând cu anul 2019 pentru măsurile 10 „Agromediu și climă“, 11 „Agricultura ecologică“ și 13 „Plăți pentru zone care se confruntă cu constrângeri naturale sau cu alte constrângeri specifice“ prevăzute în Programul Național de Dezvoltare Rurală 2014-2020

**M. Of. nr. 960/ 7 octombrie 2021**

* **120** - **Guvernul României** - Ordonanță de urgență privind administrarea, funcționarea și implementarea sistemului național privind factura electronică RO e-Factura și factura electronică în România, precum și pentru completarea Ordonanței Guvernului nr. 78/2000 privind omologarea, eliberarea cărții de identitate a vehiculului și certificarea autenticității vehiculelor rutiere în vederea introducerii pe piață, punerii la dispoziție pe piață, înmatriculării sau înregistrării în România, precum și supravegherea pieței pentru acestea

**M. Of. nr. 961/ 7 octombrie 2021**

* **1088** - **Guvernul României** - Hotărâre privind alocarea unei sume din Fondul de rezervă bugetară la dispoziția Guvernului, prevăzut în bugetul de stat pe anul 2021, pentru unele unități administrativ-teritoriale

**M. Of. nr. 962/ 7 octombrie 2021**

* **1090** - **Guvernul României** - Hotărâre privind prelungirea stării de alertă pe teritoriul României începând cu data de 10 octombrie 2021, precum și stabilirea măsurilor care se aplică pe durata acesteia pentru prevenirea și combaterea efectelor pandemiei de COVID-19

**M. Of. nr. 963/ 8 octombrie 2021**

* **1076** - **Guvernul României** - Hotărâre pentru aprobarea Planului național integrat în domeniul energiei și schimbărilor climatice 2021-2030

**M. Of. nr. 964/ 8 octombrie 2021**

* **920** - **Ministerul Muncii și Protecției Sociale** - Ordin pentru aprobarea modelelor cererii și declarației pe propria răspundere prevăzute la art. 5 alin. (3) din Ordonanța de urgență a Guvernului nr. 110/2021 privind acordarea unor zile libere plătite părinților și altor categorii de persoane în contextul răspândirii coronavirusului SARS-CoV-2
* **2047** - **Ministerul Sănătății** - Ordin pentru completarea Ordinului ministrului sănătății nr. 5/2020 privind aprobarea modului de administrare, finanțare și implementare a acțiunilor prioritare pentru monitorizarea, tratamentul și îngrijirea pacienților critici din secțiile ATI adulți/copii și terapie intensivă nou-născuți

**M. Of. nr. 965/ 8 octombrie 2021**

* **240** - **Parlamentul României** - Lege pentru modificarea Legii nr. 60/1991 privind organizarea și desfășurarea adunărilor publice
* **242** - **Parlamentul României** - Lege pentru modificarea și completarea Legii recunoștinței pentru victoria Revoluției Române din Decembrie 1989, pentru revolta muncitorească anticomunistă de la Brașov din noiembrie 1987 și pentru revolta muncitorească anticomunistă din Valea Jiului - Lupeni - august 1977 nr. 341/2004

Descărcați  ADOBE READER - <http://get.adobe.com/reader/>

Sursa: Monitorul Oficial al României - http://www.monitoruloficial.ro/RO/article--e-Monitor.html

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției slovene | **Președinția slovenă a Consiliului UE: 1 iulie-31 decembrie 2021**  Prioritățile președinției slovene sunt determinate de deviza sa: „Europa. Rezilientă. Împreună.”  Programul președinției se axează pe patru domenii principale:   * redresarea, reziliența și autonomia strategică a UE * un proces de reflecție privind viitorul Europei * stilul de viață european, statul de drept și valorile europene * sporirea nivelului de securitate și stabilitate în vecinătatea Europei   Site-ul președinției slovene: <https://slovenian-presidency.consilium.europa.eu/en/> |
| Președinția slovenă a Consiliului UE va depune eforturi pentru a contribui în mod activ la consolidarea rezilienței UE la crizele sanitare, economice, energetice, climatice și cibernetice. Colaborarea, sprijinirea reciprocă și acțiunile solidare pentru binele fiecărui cetățean european vor fi esențiale pentru consolidarea rezilienței UE.​ | |

🏵🏵🏵

NOUTĂȚI – Informații UTILE

🏵

Bugetul aferent a două apeluri POIM a fost modificat

AM POIM a publicat vineri, 01 octombrie 2021, ordinele nr. 1109/01.10. 2021 pentru modificarea Ghidului solicitantului pentru monitorizarea consumului de energie la consumatorii industriali și nr. 1110/ 01.10.2021 pentru modificarea Schemei de ajutor de stat pentru realizarea de investiții în infrastructura energetică în scopul preluării energiei produse din resurse regenerabile în condiții de siguranță a SEN, precum și implementarea sistemelor de măsurare inteligentă a energiei electrice la consumatorii casnici.

Ambele ordine prevăd modificarea bugetului total estimat alocat, respectiv 19.414.000 euro pentru apelul dedicat monitorizării consumului de energie la consumatorii industriali și 193.774.000 euro pentru schema de ajutor de stat.

[***Descarcă***](https://www.fonduri-structurale.ro/descarca-document/33566) Ordinul 1109/01.10.2021

[***Descarcă***](https://www.fonduri-structurale.ro/descarca-document/33567) Ordinul 1110/01.10.2021

| **Documente** |
| --- |
| [POIM\_Ordin\_1109.pdf](https://www.fonduri-structurale.ro/descarca-document/33566) |
| [POIM\_Ordin\_1110.pdf](https://www.fonduri-structurale.ro/descarca-document/33567) |

Sursa: MIPE

\*

Termenul de aplicare a schemei de ajutor de stat în sectorul creșterii animalelor s-a prelungit până la 31 decembrie 2022

În ședința Guvernului din data de 2 octombrie 2021 a fost aprobată Hotărârea Guvernului pentru stabilirea datei până la care se aplică prevederile HG nr. 1179/2014 privind instituirea unei scheme de ajutor de stat în sectorul creșterii animalelor, conform unui comunicat emis de Ministerul Agriculturii și Dezvoltării Rurale sâmbătă, 2 octombrie 2021.

Prin actul normativ schema de ajutor de stat în sectorul creșterii animalelor se prelungește până la data de **31 decembrie 2022**.

Ajutoarele sunt furnizate sub formă de servicii subvenționate întreprinderilor individuale şi familiale, persoanelor fizice autorizate, persoanelor fizice care dețin certificat de producător/atestat de producător, după caz, precum şi persoanelor juridice care își desfășoară activitatea în domeniul creșterii animalelor.

Cererile inițiale anuale de solicitare a ajutoarelor de stat se depun în perioada 1-15 decembrie a anului precedent celui pentru care se solicită ajutorul de stat.

Suma care va fi alocată de la bugetul de stat, prin bugetul MADR, pentru plata ajutoarelor de stat în anul 2022, se aprobă prin Hotărâre a Guvernului, după adoptarea Legii bugetului de stat pe anul 2022.

Sursa: MADR

\*

POIM: Instrucțiune pentru aprobarea Metodologiei privind reglementarea unor măsuri fiscal-bugetare

Ministerul Investițiilor și Proiectelor Europene, prin Autoritatea de Management pentru Programul Operațional Infrastructură Mare a publicat ieri, 5 octombrie 2021, Instrucțiunea nr. 41/04.10.2021 pentru aprobarea Metodologiei privind aplicarea unor prevederi ale OG nr. 15/2021 privind reglementarea unor măsuri fiscal-bugetare.

[***Descarcă***](https://www.fonduri-structurale.ro/descarca-document/33577) Instrucțiunea

| **Documente** |
| --- |
| [Instrucțiune 41\_04.10.2021.pdf](https://www.fonduri-structurale.ro/descarca-document/33577) |

Sursa: MIPE

\*

AFIR: Submăsura 4.1 aferentă investițiilor în exploatațiile agricole se va lansa în 25 octombrie

Agenţia pentru Finanțarea Investițiilor Rurale a anunțat ieri, 5 octombrie 2021, lansarea, în perioada **25 octombrie 2021 – 25 ianuarie 2022**, a primei sesiuni din acest an de depunere a cererilor de finanțare pentru submăsura 4.1 „**Investiții în exploatații agricole**” din Programul Național de Dezvoltare Rurală 2014 – 2020.

Scopul investițiilor sprijinite în cadrul acestei submăsuri este sprijinirea investițiilor pentru creșterea competitivității exploataților agricole prin dotarea cu utilaje și echipamente performante în raport cu structura agricolă actuală, precum și investițiile pentru modernizarea fermei (în special cele de dimensiuni medii și asocieri de ferme mici și medii) și îmbunătățirea calității activelor fixe.

Fondurile disponibile pentru submăsura 4.1 sunt de **760.000.000 de euro**, împărțite astfel:

* 125.000.000 euro pentru P 4.1.1 – Achiziții simple de utilaje agricole și/ sau irigații, drenaj, desecare la nivelul fermei - vegetal;
* 55.000.000 euro pentru P 4.1.2 – Condiționare și procesare în fermă și marketing – modernizare exploatație (vegetal), exceptând legumicultura și cartofii;
* 55.000.000 euro pentru P 4.1.3 – Condiționare și procesare în fermă și marketing – modernizare exploatație (zootehnic);
* 75.000.000 euro pentru P 4.1.4 – Tineri fermieri – achiziție utilaje;
* 240.000.000 euro pentru P 4.1.5 – Investiții în zootehnie (producție primară, condiționare și marketing) – național;
* 60.000.000 euro pentru P 4.1.6 – Investiții în zootehnie (producție primară, condiționare și marketing) – montan;
* 100.000.000 euro pentru P 4.1.7 – Legume (inclusiv în spații protejate) și cartofi (producție primară, condiționare și marketing) – înființare, extindere, modernizare;
* 50.000.000 euro pentru P 4.1.8 – Condiționare, procesare și marketing – legume, cartofi-modernizare exploatație.

Pot aplica în cadrul acestui apel **fermierii** – (PFA, I.I., I.F., grup de peroane fizice, persoane sau grup de persoane juridice), societăți (SNC, SCS, SA, SCA, SRL, agricole, comerciale cu capital privat), cooperative agricole, institute de cercetare-dezvoltare precum și centre, stațiuni și unități de cercetare-dezvoltare și didactice, composesorate obști și alte forme asociative de proprietate asupra terenurilor, grupuri și organizații de producători.

[***Descarcă***](https://www.fonduri-structurale.ro/descarca-document/33578) ghidul

| **Documente** |
| --- |
| [Ghidul\_Solicitantului\_sM\_4.1\_2021.pdf](https://www.fonduri-structurale.ro/descarca-document/33578) |

Sursa: AFIR

\*

Apelul POC dedicat investițiilor productive: Nu se renunță la principiul „primul venit, primul servit”

Autoritatea de Management pentru Programul de Competitivitate, care va finanța noua „măsură 3” de sprijin pentru antreprenori în context COVID-19, a transmis astăzi răspunsuri la [observațiile fonduri-structurale.ro](https://www.fonduri-structurale.ro/stiri/27329/fonduri-structurale-ro-a-transmis-observatii-pe-apelul-poc-dedicat-investitiilor-productive-renuntarea-la-primul-venit-primul-servit-si-extinderea-accesului-la-finantare-printre-elementele-punctate-1) pe ghidul solicitantului publicat în consultare publică.

AM POC nu va renunța la principiul „*primul venit-primul servit*”. Practic, toate proiectele care depășesc 70 de puncte vor fi contractate în ordinea în care au fost depuse, indiferent de punctajul obținut, atât timp cât se depășește punctajul minim. Este de așteptat repetarea scenariului de la depunerea pe Măsura 2, când bugetul alocat a fost practic epuizat în câteva minute. Vor fi eligibile doar firmele care au avut o scădere a cifrei de afaceri în 2020 față de 2019.

Autoritatea de Management analizează posibilitatea înscrierii proiectelor prin granturi.imm.gov.ro, în loc de sistemul MySMIS – aceasta va facilita depunerea (sistemul MySMIS este unul mult mai complex).

Deși inițial se aștepta ca noua măsură pentru IMMuri să nu mai permită achiziția de spații, autoritatea de management a menționat pentru fonduri-structuale.ro că solicitanții vor putea include în bugetele proiectelor și astfel de investiții.

Grantul minim care va putea fi solicitat va fi în valoarea de 50.000 de euro. Autoritatea de Management a precizat pentru fonduri-structurale.ro că se va face evaluarea capacității de implementare a solicitanților și fezabilitatea financiară a planului propus, dar aceste elemente nu sunt cuprinse [în grilele de evaluare actuale](https://www.fonduri-structurale.ro/stiri/27211/noua-masura-3-finantari-de-pana-la-1-milion-de-euro-pentru-immuri-imobilele-raman-eligibile).

[***Descarcă***](https://www.fonduri-structurale.ro/descarca-document/33580) răspunsul complet al Autorității de Management

| **Documente** |
| --- |
| [raspuns petitie nr. 93423\_27.09.2021.pdf](https://www.fonduri-structurale.ro/descarca-document/33580) |

Sursa: [www.fonduri-structurale.ro](http://www.fonduri-structurale.ro)

\*

Ghidul aferent măsurii de investiții în activități productive va fi publicat în formă finală luna următoare!

[Share](https://www.facebook.com/sharer/sharer.php?u=https://www.fonduri-structurale.ro/stiri/27433/ghidul-aferent-masurii-de-investitii-in-activitati-productive-va-fi-publicat-in-forma-finala-luna-urmatoare)

Ministerul Investițiilor și Proiectelor Europene a făcut astăzi, 7 octombrie 2021, precizări cu privire la Ghidul solicitantului pentru măsura 4.1.1. „Investiții în activități productive” din cadrul Axei prioritare 4 – Sprijinirea ameliorării efectelor provocate de criză în contextul pandemiei de COVID-19, a Programului Operațional Competitivitate (noua măsură 3 de sprijin pentru IMM-uri în context COVID-19).

Conform comunicatului, ghidul este în proces de consolidare la Ministerul Investițiilor și Proiectelor Europene și **va fi publicat în formă finală în aproximativ o lună**.

De asemenea, după ce forma finală a ghidului va fi aprobată, cei interesați vor avea la dispoziție o perioadă de **30 de zile până la lansarea apelului**, pentru pregătirea proiectului în vederea depunerii acestuia, se arată în comunicat.

Bugetul alocat este de 300 milioane euro fonduri europene plus 58,3 mil. euro fonduri de la bugetul de stat.

Valoarea minimă a finanțării nerambursabile este de 50.000 euro, ca urmare a observațiilor transmise în perioada de consultare publică inclusiv de fonduri-structurale.ro

MIPE a transmis și câteva clarificări referitoare la condițiile de finanțare incluse în viitorul apel, respectiv:

* Obiectivul apelului îl reprezintă susținerea IMM-urilor în cadrul programului de relansare economică cu finanțare din facilitatea de finanțare REACT-EU, în contextul crizei economice generate de pandemia de COVID-19, prin acordarea de ajutoare temporare cu valoare limitată, acelor IMM-uri care se confruntă cu un deficit sau chiar cu indisponibilitatea lichidităților în conformitate cu Regulamentul REACT EU. Acesta stabilește norme și măsuri de implementare referitoare la resursele adiționale furnizate cu titlul de „Asistență de redresare pentru coeziune și teritoriile Europei” cu scopul de a oferi asistență pentru sprijinirea ameliorării efectelor provocate de criză în contextul pandemiei de COVID-19 și al consecințelor sale sociale și pentru pregătirea unei redresări verzi, digitale și reziliente a economiei. Astfel, se vor sprijini IMM-urile afectate semnificativ de pandemia de COVID-19 și care nu au avut suficientă reziliență pentru a-și menține indicatorii economici în acest context dificil.
* Procentul de minimum 20% din valoarea proiectului pentru componenta de mediu este stabilit în conformitate cu legislația europeană în domeniu și are drept scop reducerea emisiilor de gaze cu efect de seră.
* Pentru determinarea condițiilor în care o activitate economică contribuie la atenuarea schimbărilor climatice, se vor utiliza Criteriile tehnice de examinare în conformitate cu prevederile Anexei I din Propunerea de REGULAMENT DELEGAT AL COMISIEI (UE) de completare a Regulamentului (UE) 2020/852 al Parlamentului European și al Consiliului. De asemenea, AM POC a emis, în data de 15.09.2021 o serie de clarificări cu privire la criteriile tehnice de examinare pentru a determina condițiile în care o activitate economică se califică drept activitate care contribuie în mod substanțial la atenuarea schimbărilor climatice și pentru a stabili dacă activitatea economică respectivă aduce prejudicii semnificative vreunuia dintre celelalte obiective de mediu. Acestea se regăsesc [aici](https://mfe.gov.ro/am-poc-publica-o-serie-de-clarificari-cu-privire-la-criteriile-tehnice-de-examinare-pentru-a-determina-conditiile-in-care-o-activitate-economica-se-califica-drept-activitate-care-contribuie-in-mod-sub/)

AM POC a transmis ieri, 6 octombrie 2021, răspunsuri la observațiile fonduri-structurale.ro pe ghidul solicitantului publicat în consultare publică. Conform AM POC, nu se va renunța la principiul „*primul venit – primul servit”* și vor fi eligibile doar firmele care au avut o scădere a cifrei de afaceri în 2020 față de 2019. Mai multe detalii despre răspunsul Autorității de Management sunt disponibile [***aici***](https://www.fonduri-structurale.ro/stiri/27409/apelul-poc-dedicat-investitiilor-productive-nu-se-renunta-la-principiul-primul-venit-primul-servit).

Ghidul solicitantului publicat în consultare publică este disponibil [***aici***](https://www.fonduri-structurale.ro/stiri/27211/noua-masura-3-finantari-de-pana-la-1-milion-de-euro-pentru-immuri-imobilele-raman-eligibile).

Sursa: MIPE

🏵🏵🏵

CONSULTĂRI

🏵

POCU: Consultare publică pentru ghidul aferent standardizării și evaluării unitare pentru sistemul de educație preuniversitar

Autoritatea de Management pentru Programul Operațional Capital Uman 2014 – 2020 din cadrul Ministerul Investițiilor și Proiectelor Europene a lansat astăzi, 4 octombrie 2021, în consultare publică, Ghidul Solicitantului Condiții Specifice **„Standardizare și evaluare unitară pentru sistemul de educație preuniversitar STANDEV**”, Axa prioritara 6, OS 6.3&6.5&6.6.

Scopul principal al apelului constă în acordarea unui grant nerambursabil dedicat exclusiv continuării reformei curriculumului național prin abordarea componentei legate de evaluare din cadrul acestuia în vederea standardizării și evaluării unitare pentru sistemul de educație preuniversitar.

Apelul este dedicat atât regiunilor mai puțin dezvoltate (Centru; Nord Vest; Nord Est; Sud Muntenia; Sud Est; Sud Vest Oltenia și Vest), cât și regiunii dezvoltate București – Ilfov și va fi finanțată **o singură cerere de finanțare, cu acoperire națională**.

Solicitantul eligibil este **Centrul Național de Politici și Evaluare în Educație (CNPEE)**, organism aflat în subordinea Ministerului Educației.

În cadrul apelului se va selecta un singur proiect cu valoare maximă eligibilă de **13.100.000 euro**.

[***Descarcă***](https://www.fonduri-structurale.ro/descarca-document/33574) ghidul

Observațiile și sugestiile pot fi trimise până la data de **14 octombrie 2021**, pe adresa: [consultare.pocu@mfe.gov.ro](mailto:consultare.pocu@mfe.gov.ro).

| **Documente** |
| --- |
| [Ghidul „Standardizare și evaluare unitară pentru sistemul de educație preuniversitar STANDEV”.zip](https://www.fonduri-structurale.ro/descarca-document/33574) |

Sursa: MIPE

\*

Proiect: Managementul viitoarelor programe din domeniul educației și incluziunii se întoarce la ministerele de linie

Ministerul Educației a publicat miercuri, 29 septembrie 2021, în consultare publică, un proiect de Ordonanță de Urgență prin care se desemnează **Ministerul Muncii și Protecției Sociale** ca **Autoritate de Management pentru Programul Operațional Incluziune și Demnitate Socială 2021-2027** și ca **Organism Intermediar pentru Programul Operațional Educație și Ocupare 2021-2027**, pentru prioritățile aferente domeniilor ocupare și formare profesională. De asemenea, **Ministerul Educației** devine **Autoritate de Management pentru Programul Operațional Educație și Ocupare 2021-2027**, prin modificarea atribuțiilor actualului Organismului Intermediar din cadrul Ministerului Educației.

Nota de fundamentare a Ordonanței arată că ăn urma evaluării Băncii Mondiale a arhitecturii instituționale și funcționale a AM și OI, s-a constatat faptul că în actuală Autoritate de Manamgement pentru POCU (autoritatea care gestionează în prezent domeniile menționate) *„nu este definit un cadru strategic care să permită managementului să ia cele mai bune decizii legate de funcționarea instituției, neexistând un document conceptual privind planificarea strategică și nicio procedură specifică în acest sens.”*

Primul Raport de Evaluare al Băncii Mondiale a arătat faptul că *„mecanismul de coordonare a fondurilor funcționează parțial, mai degrabă pentru a susține cu informații luarea deciziilor decât pentru a asigura decizii comune și coordonate”*.

Mai mult, raportul arată rolul semnificativ pe care l-au jucat beneficiarii finanțărilor în asigurarea complementarității intervențiilor finanțate în cadrul acestui program:

* „*Complementaritatea între programe și cu alte fonduri se realizează prin efortul beneficiarilor, mai degrabă decât ca urmare a unor acțiuni elaborate de autoritățile de coordonare și gestiune a fondurilor Europene Structurale și de Investiții.*
* *Cooperarea inter-instituțională rămâne dificilă, aspect ce reiese și din implementarea PO care au intervenții cu potențial complementar. Este important de remarcat că potențialul complementar al programelor s-a realizat în special pe baza interesului beneficiarilor și a existat o coordonare relativ limitată pentru asigurarea complementarităților”*

Același document arată că *„lipsa predictibilității lansării de apeluri din partea AM creează dezechilibre în activitatea organismelor intermediare, prin creșterea gradului de încărcare la un nivel care generează întârzieri majore ale termenelor, cu efecte negative în implementarea proiectelor de către beneficiari.”*

Nota de fundamentare nu detaliază concret cum noua organizare a managementului acestor programe la nivelul ministerelor de linie va adresa problemele identificate mai sus, ci doar că *„funcționarea AM si OI-urilor la ministerele de linie ar avea ca rațiune aplicarea unitară a politicilor sectoriale pe domeniile la care contribuie, inclusiv, cu fonduri structurale, pentru realizarea strategiilor naționale adoptate, cu scopul de a dezvolta respectivele domenii/sectoare”.*

[***Descarcă***](https://www.fonduri-structurale.ro/descarca-document/33575) proiectul de OUG

Propunerile și sugestiile cu privire la proiectul supus consultării publice pot fi trimise pe adresa de e-mail [diana.rosu@edu.gov.ro](mailto:diana.rosu@edu.gov.ro).

*Ministerul Educației nu a transmis un termen limită în vederea transmiterii propunerilor și sugestiilor.*

| **Documente** |
| --- |
| [Proiect OUG\_Ministerul Educației.zip](https://www.fonduri-structurale.ro/descarca-document/33575) |

Sursa: Ministerul Educației

\*

POCA: Două ghiduri cu privire la măsurile de simplificare pentru cetățeni la nivelul administrațiilor publice locale, în consultare publică

Ministerul Dezvoltării, Lucrărilor Publice şi Administrației, prin Autoritatea de Management a Programului Operațional Capacitate Administrativă (AM POCA) a lansat luni, 4 octombrie 2021, spre consultare publică, în cadrul Obiectivului Specific 2.1: Introducerea de sisteme și standarde comune în administrația publică locală ce optimizează procesele orientate către beneficiari în concordanță cu SCAP, Ghidurile solicitantului pentru **CP 16/2021**, **Fundamentarea deciziilor, planificare strategică și măsuri de simplificare pentru cetățeni la nivelul administrației publice locale din regiunea mai dezvoltată București-Ilfov**, respectiv **regiunile mai puțin dezvoltate**.

Prin acest apel, AM POCA intenționează să acorde finanțare autorităților locale de la nivelul județului și municipiului, din regiunile mai puțin dezvoltate, care nu au obținut finanțare în cadrul apelurilor CP4 less, respectiv more/2017, CP6 less, respectiv more/2017, CP10 less, respectiv more/2018, CP12 less, respectiv more/2018 și CP 13less, respectiv more/2019, pentru următoarele domenii vizate de rezultatele POCA:

* măsuri pentru îmbunătățirea procesului decizional, a planificării strategice și execuției bugetare;
* elaborarea/actualizarea documentelor strategice ce vor sta la baza obținerii finanțărilor din politica de coeziune aferente perioadei 2021-2027, respectiv Strategia integrată de dezvoltare urbană (SIDU), care să acopere și zonele funcționale urbane, precum și Planurile de mobilitate urbană durabilă (PMUD), unde sunt vizate, în principal, autoritățile publice locale de la nivelul municipiilor reședință de județ
* măsuri pentru implementarea unitară a managementului calității și performanței în conformitate cu Planul de acțiune pentru prioritizarea și etapizarea implementării managementului calității 2016 – 2020;
* măsuri de simplificare pentru cetățeni în corespondență cu  Planul integrat pentru simplificarea procedurilor administrative aplicabile cetățenilor, pentru competențele exclusive ale autorității locale;
* măsuri de simplificare pentru cetățeni în corespondență cu Planul integrat pentru simplificarea procedurilor administrative aplicabile cetățenilor, pentru competențele partajate ale autorității locale.

Pentru **regiunile mai puțin dezvoltate**, alocarea financiară orientativă este de 80.000.000,00 lei, valoarea eligibilă a proiectului fiind cuprinsă între 250.000,00 lei și 4.625.000,00 lei, în funcție de rezultatele de program la care contribuie.

În ceea ce privește **regiunea mai dezvoltată București-Ilfov**, alocare financiară orientativă este de 20.000.000,00 lei, iar valoarea eligibilă a proiectului este cuprinsă între 250.000,00 lei și 4.625.000,00 lei.

Opiniile și contribuțiile la îmbunătățirea acestui document sunt așteptate, în [formatul](https://ghid.poca.ro/) pus la dispoziție, până la data de **14 octombrie 2021**, ora 23:59.

[***Descarcă***](https://www.fonduri-structurale.ro/descarca-document/33576) documentele

| **Documente** |
| --- |
| [POCA\_CP16.zip](https://www.fonduri-structurale.ro/descarca-document/33576) |

Sursa: AM POCA

\*

Proiect pentru prelungirea perioadei de acordare a garanțiilor și creștere a plafonului maxim al granturilor din cadrul Programului IMM Factor

Ministerul Finanțelor a publicat marți, 5 octombrie 2021, în consultare publică, un Proiect Ordonanță de urgență pentru modificarea Ordonanței de urgență a Guvernului nr.146/2020 privind Programul IMM FACTOR - Produs de garantare a creditului comercial și a Schemei de ajutor de stat asociată acestuia, cu modificările ulterioare.

Prin proiect se propun:

* prelungirea perioadei de acordare a garanțiilor aferente programului pana la data de **31 decembrie 2021**;
* prelungirea perioadei de plată a grantului până la data de **31 octombrie 2022**;
* **modificarea plafoanelor maxime ale granturilor de care pot beneficia IMM-urile** în cadrul Programului în conformitate cu noile prevederi ale Cadrului Temporar, respectiv de la 800.000 euro la 1.800.000 euro per întreprindere, cu excepția:
  + întreprinderilor care își desfășoară activitatea în sectorul pescuitului și acvaculturii unde plafonul se modifică de la 120.000 euro la 270.000 euro;
  + întreprinderilor care își desfășoară activitatea în domeniul producției primare de produse agricole unde plafonul se modifică de la 100.000 euro la 225.000 euro.

Documentul prevede, de asemenea, **eliminarea ipotecilor imobiliare dintre garanțiile colaterale cu care poate fi garantată garanția de stat**, precum și **modificarea procedurii de recuperare a creanțelor rezultate din plata garanțiilor emise** pentru finanțările acordate în cadrul programului.

[***Descarcă***](https://www.fonduri-structurale.ro/descarca-document/33581) proiectul de OUG

Propunerile, sugestiile şi opiniile pot fi transmise la adresa de e-mail: [publicinfo@mfinante.gov.ro](mailto:publicinfo@mfinante.gov.ro) , în termen de **10 zile calendaristice de la data publicării** (n.r. 5 octombrie 2021).

| **Documente** |
| --- |
| [Proiect OUG\_IMM Factor.zip](https://www.fonduri-structurale.ro/descarca-document/33581) |

Sursa: Ministerul Finanțelor

\*

Consultare publică privind facilitarea în continuare a implementării măsurilor de ajutor care promovează tranziția verde și tranziția digitală

Comisia Europeană a transmis ieri, 6 octombrie 2021, faptul că invită statele membre și toate celelalte părți interesate să prezinte observații referitoare la anumite modificări propuse ale **Regulamentului general de exceptare pe categorii de ajutoare (RGECA)**. Scopul revizuirii propuse este acela de a reflecta modificările aduse diferitelor seturi de orientări privind ajutoarele de stat care sunt în curs de revizuire în momentul de față și de a facilita în continuare sprijinul public pentru tranziția verde și tranziția digitală a UE.

Noile norme vor contribui la **stabilirea bazelor adecvate pentru o economie durabilă în această perioadă de redresare** în urma efectelor pandemiei de COVID-19. Statele membre și alte părți interesate pot să participe la consultare până la data de **8 decembrie 2021**.

RGECA declară anumite categorii de ajutoare de stat drept compatibile cu tratatul, cu condiția ca acestea să îndeplinească anumite cerințe, și scutește aceste categorii de ajutoare de obligația de notificare prealabilă a Comisiei și de aprobare din partea acesteia.

Exceptarea anumitor ajutoare de la obligația de notificare prealabilă și de aprobare de către Comisie reprezintă o simplificare majoră, care le oferă statelor membre posibilitatea de a furniza rapid ajutoare în cazul în care sunt îndeplinite condițiile ce limitează denaturarea concurenței pe piața unică. Este important să se găsească un just echilibru între ajutoarele cărora li se acordă o exceptare pe categorii, sub rezerva unor criterii clare pentru a se limita potențialele efecte de denaturare a concurenței ale acestora, și alte ajutoare de stat care trebuie evaluate de Comisie înainte de a putea fi implementate.

Normele prevăzute în RGECA sunt complementare celor prevăzute în Orientările privind ajutoarele de stat, care stabilesc condițiile în care Comisia evaluează dacă măsurile de ajutor de stat cărora li se acordă o exceptare pe categorii și care, prin urmare, trebuie să îi fie notificate sunt compatibile cu piața unică. Împreună, aceste două seturi de norme alcătuiesc un cadru de reglementare cuprinzător pentru anumite domenii ale legislației privind ajutoarele de stat.

Comisia a propus o serie de modificări specifice ale RGECA pentru a reflecta modificările aduse diferitelor seturi de orientări privind ajutoarele de stat care sunt în prezent în curs de revizuire (și anume Orientările privind ajutoarele de stat regionale, Orientările privind ajutoarele de stat pentru climă, energie și mediu, Orientările privind finanțarea de risc și Cadrul pentru cercetare, dezvoltare și inovare). Scopul revizuirii în curs a orientărilor și al propunerii de revizuire a RGECA constă în **promovarea unei finanțări publice care să contribuie la realizarea priorităților actuale ale UE**, și anume Pactul verde și **strategiile europene în domeniul industrial și digital**, precum și în **asigurarea faptului că normele privind ajutoarele de stat reflectă cele mai recente evoluții ale pieței și ale tehnologiei**.

Seria de modificări ale RGECA în domeniile în care sunt revizuite și Orientările corespunzătoare privind ajutoarele de stat:

Ajutoarele pentru protecția mediului și energie

* Extinderea posibilităților oferite statelor membre de a acorda sprijin pentru diferite tipuri de proiecte „verzi”, cum ar fi reducerea emisiilor de CO2, reabilitarea habitatelor naturale și a ecosistemelor, protejarea și refacerea biodiversității, promovarea unor vehicule nepoluante sau cu emisii zero și a infrastructurii de reîncărcare și de realimentare.
* Introducerea unor noi condiții „verzi” care trebuie îndeplinite pentru ca întreprinderile mari consumatoare de energie să poată beneficia, în temeiul Directivei privind impozitarea energiei, de ajutoare exceptate pe categorii sub forma unor cote reduse de impozitare. Astfel se va asigura faptul că ajutoarele vor duce la sporirea eficienței energetice și a investițiilor în proiecte menite să genereze reduceri substanțiale ale emisiilor de gaze cu efect de seră ale beneficiarului.
* Luarea în calcul a rolului sporit al stocării pentru integrarea energiei din surse regenerabile în sistemul de energie electrică prin extinderea scutirilor existente acordate ajutoarelor de investiții și de exploatare pentru energia din surse regenerabile astfel încât să fie incluse și proiectele de stocare conectate direct la instalații noi sau existente de producere a energiei din surse regenerabile.
* Facilitarea investițiilor în hidrogenul verde prin acordarea de exceptări pe categorii pentru ajutoarele pentru investiții destinate proiectelor privind hidrogenul verde și pentru investițiile în infrastructura pentru hidrogen. În această privință, ajutoarele de exploatare pentru instalațiile de mici dimensiuni destinate promovării hidrogenului verde vor fi, de asemenea, exceptate de la obligația de notificare.
* Stimularea realizării unor proiecte ambițioase de renovare a clădirilor, prin introducerea unui „bonus verde” (și anume, intensități mai mari ale ajutoarelor exceptate pe categorii) pentru ajutoarele destinate îmbunătățirii performanței energetice a clădirilor. Bonusul se va aplica în cazul în care îmbunătățirea performanței energetice determină o reducere semnificativă a cererii de energie primară.

Ajutoarele pentru investiții de finanțare de risc

* Clarificarea și raționalizarea normelor privind ajutoarele de finanțare de risc, în concordanță cu revizuirea în paralel a Orientărilor privind finanțarea de risc, de exemplu prin clarificarea normelor privind eligibilitatea unor astfel de ajutoare în temeiul RGECA.
* Extinderea domeniului de aplicare al ajutoarelor acordate întreprinderilor nou-înființate pentru a include ajutoarele acordate sub forma transferului drepturilor de proprietate intelectuală (DPI) de la un organism de cercetare în care DPI subiacente au fost dezvoltate la întreprinderi mici și inovatoare care trebuie să introducă pe piață un nou produs sau serviciu.

Ajutoare pentru cercetare, dezvoltare și inovare

* Simplificarea condițiilor pentru acordarea de ajutoare pentru cercetare, dezvoltare și inovare fără notificarea în prealabil a Comisiei și fără aprobarea acesteia, de exemplu prin includerea posibilității de a calcula costurile indirecte ale proiectelor de C&D printr-o abordare simplificată a costurilor și prin introducerea unor noi norme de compatibilitate pentru sprijinirea infrastructurilor de testare și de experimentare (denumite, uneori, și „infrastructuri tehnologice”).

Ajutoarele regionale

* Alinierea condițiilor la noile Orientări privind ajutoarele regionale, de exemplu prin extinderea posibilității de a acorda ajutoare de exploatare pentru prevenirea sau reducerea depopulării și în zonele slab populate (până acum, acest lucru era posibil numai pentru zonele cu o densitate foarte redusă a populației).

**Etapele următoare**

În plus față de consultare, proiectul de propunere va fi discutat, de asemenea, în cadrul a două reuniuni la care vor participa reprezentanți ai Comisiei și ai statelor membre. Prima reuniune se va desfășura spre sfârșitul perioadei de consultare, iar cea de a doua va avea loc după revizuirea proiectului pe baza contribuțiilor primite pe parcursul consultării publice. Astfel se va asigura faptul că atât statele membre, cât și alte părți interesate au suficiente posibilități de a formula observații cu privire la proiectul de propunere a Comisiei.

Se preconizează că Regulamentul RGECA revizuit va fi adoptat în primul semestru al anului 2022.

Sursa: Comisia Europeană

APELURI – Finanțări

🏵

POCU: Un nou apel destinat învățământului preuniversitar obligatoriu a fost lansat

AM POCU a lansat vineri, 1 octombrie 2021, apelul non-competitiv „**Oferte și resurse curriculare îmbunătățite în vederea predării limbii române preșcolarilor și elevilor aparținând minorităților naționale din învățământul preuniversitar obligatoriu**”, Axa prioritara 6, Obiectivul Specific 6.3&6.5&6.6.

**Rezultatele așteptate** în urma implementării operațiunii finanțate în cadrul acestei cereri de propuneri de proiecte vizează:

* Creșterea ratei de participare în învățământul primar și secundar și prin dezvoltarea unor măsuri integrate de prevenție;
* Ofertă curriculară optimizată şi atractivă în învățământul primar, secundar, centrată pe formarea de competențe cheie, inclusiv pentru categoriile dezavantajate de copii în scopul prevenirii PTS și pe utilizarea de soluții digitale/de tip TIC în procesul de predare;
* Competențe îmbunătățite ale personalului didactic din învățământul pre-universitar în vederea promovării unor servicii educaționale de calitate orientate pe nevoile elevilor și a unei școli incluzive.

**Solicitantul eligibil** în cadrul acestui apel este Ministerul Educației.

Ministerul Educației poate aplica în parteneriat cu:

* Agenții, structuri/alte organisme aflate în subordinea/coordonarea ME şi alte organisme publice cu atribuții în domeniul educației şi formării profesionale, inclusiv asigurarea calității în învățământul preuniversitar.

În cadrul categoriei de parteneri eligibili mai sus menționați se înscriu și Instituțiile de învățământ superior publice acreditate.

**Bugetul alocat** este de 10.000.000 euro (contribuția UE+ contribuția națională), pentru **regiunile mai puțin dezvoltate** (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia), din care contribuția UE este de 8.500.000 euro (corespunzând unei contribuții UE de 85%), iar contribuția națională este de 1.500.000 euro (corespunzând unei contribuții naționale de 15%).

Conform ghidului**,** **se va selecta un singur proiect** cu valoare maximă eligibilă de 10.000.000 euro.

Sistemul informatic MySMIS 2014 va fi deschis în data de **5 octombrie 2021 ora 16.00** şi se va închide în data de **29 octombrie 2021, ora 16.00.**

[***Descarcă***](https://www.fonduri-structurale.ro/descarca-document/33568)ghidul

| **Documente** |
| --- |
| [Ghid\_POCU.zip](https://www.fonduri-structurale.ro/descarca-document/33568) |

Sursa: MIPE

\*

182 de milioane de euro pentru procesarea produselor agricole, începând de astăzi!

Agenția pentru Finanțarea Investițiilor Rurale a anunțat ieri, 7 octombrie 2021, lansarea sesiunii de primire a cererilor de finanțare pentru *investiții în procesarea sau marketingul produselor agricole*, finanțate prin submăsura 4.2 din cadrul Programului Național de Dezvoltare Rurală 2014 – 2020 (PNDR 2020). Sesiunea se va desfășura în intervalul **8 octombrie 2021, ora 9.00** – **7 ianuarie 2022, ora 16.00**.

**Alocarea financiară** pentru această sesiune este de 182.777.722 de euro, fondurile fiind împărțite în două componente, astfel: **143.611.067 de euro** pentru *investiții de modernizare în procesarea/ marketingul produselor agricole* și **39.166.655 de euro** pentru *investiții noi, extindere și modernizare în procesarea/ marketingul produselor agricole pentru plante proteaginoase* .

Sprijinul financiar nerambursabil acordat prin această submăsură este de **50% din totalul cheltuielilor eligibile pentru întreprinderi mici și mijlocii (IMM-uri)** **și forme asociative** și de **40% pentru alte întreprinderi**. Conform AFIR, în cazul investițiilor colective, intensitatea sprijinului poate crește cu 20%, finanțarea nerambursabilă acordată prin PNDR fiind astfel de 70% din valoarea totală eligibilă a investitei.

Valoarea fondurilor europene obținute variază în funcție de tipul de beneficiar și de investiție, respectiv pentru microîntreprinderi și întreprinderi mici, sprijinul financiar este de **800.000 de euro/ proiect** pentru investițiile noi și de **600.000 de euro/ proiect pentru modernizare/ extindere**.

De asemenea, solicitanții constituiți ca întreprinderi mijlocii pot accesa fonduri în valoare de 1.200.000 de euro/ proiect pentru investițiile noi sau de 1.000.000 de euro/ proiect pentru modernizare/ extindere.

Pentru alte întreprinderi și pentru solicitanții constituiți în forme asociative, valoarea sprijinului crește la 1.500.000 de euro/ proiect în cazul investițiilor noi permise și la 1.200.000 de euro/ proiect pentru modernizare/ extindere.

[***Descarcă***](https://www.fonduri-structurale.ro/descarca-document/33582) ghidul

| **Documente** |
| --- |
| [Ghidul\_Solicitantului\_sM\_4.2\_2021 (1).pdf](https://www.fonduri-structurale.ro/descarca-document/33582) |

Sursa: AFIR


🏵🏵🏵

Din actualitatea europeană

REACT-EU: Comisia aprobă resurse suplimentare în valoare de 2 miliarde EUR pentru redresare în România, Italia, Spania și Luxemburg

Comisia a acordat în total 2 miliarde EUR Italiei, Spaniei, Luxemburgului și României ca urmare a modificării unor programe operaționale (PO).

Comisia a acordat 2 miliarde EUR Italiei, Spaniei, Luxemburgului și României ca urmare a modificării unor programe operaționale (PO) astfel: două din Fondul european de dezvoltare regionalăCăutați traducerile disponibile pentru linkul precedentEN•••, unul dinFondul social european (FSE) și unul din Fondul de ajutor european destinat celor mai defavorizate persoane, din cadrul Asistenței de redresare pentru coeziune și teritoriile EuropeiCăutați traducerile disponibile pentru linkul precedentEN••• (REACT-EU).

În România se vor investi 56 milioane EUR pentru a se oferi sprijin material grupurilor defavorizate, cum ar fi mese calde, asistență acordată copiilor defavorizați sub formă de materiale școlare, iar mamelor defavorizate sub formă de pachete esențiale pentru nou-născuți.

În Italia, programul operațional național „Guvernanță și capacitate instituțională” va primi un total de 1,2 miliarde EUR. Din această sumă, 761 de milioane EUR vor fi direcționate către achiziționarea a 68 de milioane de doze de vaccinuri împotriva coronavirusului. În regiunile sudice, autoritățile vor utiliza 374 milioane EUR pentru a angaja noi lucrători în domeniul sănătății publice și pentru a acoperi costurile orelor suplimentare lucrate de angajații aflați în prezent în sistem. 108 milioane EUR vor contribui la consolidarea capacității administrative a autorităților naționale și regionale, inclusiv a celor din sistemul de sănătate.

În Spania, „Comunidad Valenciana” va primi resurse suplimentare în valoare de 690 milioane EUR pentru a furniza, printre altele, capital circulant celor mai afectate întreprinderi mici și mijlocii și pentru a consolida serviciile de sănătate, serviciile sociale și investițiile în infrastructura de bază pentru cetățeni, inclusiv în sectoarele sănătății și educației.


Luxemburgul va primi 69 de milioane EUR pentru a sprijini testarea la scară largă a coronavirusului și achiziționarea de vaccinuri, precum și pentru a face investiții în durabilitate, cum ar fi electrificarea rețelei naționale de autobuze.

REACT-EU face parte din NextGenerationEUCăutați traducerile disponibile pentru linkul precedentEN••• și adaugă o finanțare suplimentară de 50,6 miliarde EUR (în prețuri curente) programelor din cadrul politicii de coeziune în cursul anilor 2021 și 2022.

\*

Protejarea jurnaliștilor și a apărătorilor drepturilor: Comisia solicită opinii cu privire la măsurile de combatere a abuzului de procedură

Comisia a lansat o consultare publică privind acțiunea UE împotriva abuzului de procedură care vizează jurnaliștii și apărătorii drepturilor (abuz denumit și „SLAPP”- acțiuni strategice în justiție împotriva mobilizării publice).

Consultarea va contribui la viitoarea inițiativă împotriva SLAPP, care urmează să fie prezentată de Comisie, astfel cum s-a anunțat în Planul de acțiune pentru democrația europeană

Vicepreședinta Věra Jourová a declarat: „Daphne Caruana Galizia se confrunta cu 47 de acțiuni în justiție abuzive, cunoscute sub denumirea de SLAPP, la momentul asasinării sale.Jurnaliștii și apărătorii drepturilor ar trebui să fie gardienii democrațiilor noastre, nu hărțuiți din punct de vedere juridic pentru că le țin socoteala celor aflați la putere. Consultarea publică ne va ajuta să înțelegem ce trebuie să facem pentru a-i proteja.”

Comisarul pentru justiție, Didier Reynders, a adăugat: „SLAPP reprezintă o amenințare la adresa valorilor democratice și a drepturilor fundamentale. SLAPPabuzează de sistemele juridice și judiciare pentru a cenzura, intimida și reduce la tăcere jurnaliștii și apărătorii drepturilor. Inițiativa Comisiei va aborda această amenințare și va contribui la asigurarea funcționării corespunzătoare a sistemului de control și echilibru al unei democrații sănătoase.”

Inițiativa anti-SLAPP face parte din [Planul de acțiune pentru democrația europeană](https://eur-lex.europa.eu/legal-content/EN/TXT/?uri=COM%3A2020%3A790%3AFIN&qid=1607079662423)[Căutați traducerile disponibile pentru linkul precedentEN**•••**](javascript:void(0)), care a remarcat că astfel de practici sunt din ce în ce mai utilizate în multe state membre, într-un mediu în care activitatea ostilă la adresa jurnaliștilor este în creștere. Cetățenii, jurnaliștii, statele membre, ONG-urile, societatea civilă, judecătorii, practicienii din domeniul juridic sunt invitați să își exprime opiniile.

Aveți [aici](https://ec.europa.eu/info/law/better-regulation/have-your-say/initiatives/13192-EU-action-against-abusive-litigation-SLAPP-targeting-journalists-and-rights-defenders_en) [Căutați traducerile disponibile pentru linkul precedentEN**•••**](javascript:void(0)) acces la  consultarea publică, deschisă până la 10 ianuarie 2022. Recent, Comisia a adoptat o [recomandare privind siguranța jurnaliștilor](https://ec.europa.eu/commission/presscorner/detail/en/ip_21_4632) [Căutați traducerile disponibile pentru linkul precedentEN**•••**](javascript:void(0)) și își va continua acțiunile de protejare a libertății și pluralismului mass-mediei prin activitatea sa referitoare la o nouă lege europeană privind libertatea mass-mediei, astfel cum a anunțat [președinta von der Leyen în discursul său privind starea Uniunii din 2021.](https://ec.europa.eu/commission/presscorner/detail/en/SPEECH_21_4701)[Căutați traducerile disponibile pentru linkul precedentEN**•••**](javascript:void(0))

\*

Comisia prezintă prima strategie a UE privind combaterea antisemitismului și promovarea vieții evreiești

Comisia Europeană prezintă astăzi, 5 octombrie, prima [strategie a UE privind combaterea antisemitismului și promovarea vieții evreiești](https://ec.europa.eu/info/files/eu-strategy-combating-antisemitism-and-fostering-jewish-life-2021-2030_en).

În contextul creșterii îngrijorătoare a antisemitismului, atât în Europa, cât și în afara granițelor acesteia, strategia stabilește o serie de măsuri axate pe trei piloni: prevenirea tuturor formelor de antisemitism, protejarea și promovarea vieții evreiești și promovarea memoriei istorice și a educației cu privire la Holocaust. Strategia propune măsuri de intensificare a cooperării cu întreprinderile online pentru a pune capăt antisemitismului online, pentru a proteja mai bine locurile publice și lăcașurile de cult, pentru a crea un hub european de cercetare privind antisemitismul contemporan și o rețea de situri care au cunoscut Holocaustul. Aceste măsuri vor fi consolidate prin eforturile pe care UE le face la nivel internațional pentru a fi în primele rânduri în lupta împotriva antisemitismului pe plan mondial.

Președinta Comisiei Europene, Ursula **von der Leyen**, a declarat: *„Astăzi ne angajăm să promovăm viața evreiască în Europa în toată diversitatea sa. Dorim ca viața evreiască să prospere din nou în centrul comunităților noastre. Așa e normal să fie. Strategia pe care o prezentăm astăzi reprezintă o schimbare radicală în modul în care reacționăm la antisemitism. Europa poate prospera numai atunci când comunitățile sale evreiești se simt sigure și înfloritoare.”*

Vicepreședintele pentru promovarea modului nostru de viață european, Margaritis **Schinas**, a adăugat: *„Antisemitismul este incompatibil cu valorile UE și cu modul nostru de viață european. Această strategie – prima de acest tip – este angajamentul nostru de a combate antisemitismul în toate formele sale și de a asigura un viitor pentru viața evreiască în Europa și dincolo de granițele acesteia. Le datorăm acest lucru celor care au murit în Holocaust, celor care au supraviețuit și generațiilor viitoare.”*

**Către o Uniune Europeană fără antisemitism**

Strategia stabilește acțiuni axate pe: (1) prevenirea și combaterea tuturor formelor de antisemitism; (2) protejarea și promovarea vieții evreiești în UE și (3) educație, cercetare și comemorarea Holocaustului. Aceste măsuri sunt completate de eforturile internaționale ale UE de combatere a antisemitismului.

Printre acțiunile-cheie ale strategiei se numără:

* **Prevenirea și combaterea tuturor formelor de antisemitism:** nouă din zece evrei consideră că antisemitismul a crescut în țara lor, 85 % considerând că aceasta este o problemă gravă. Pentru a remedia această situație, Comisia va mobiliza fonduri UE și va sprijini statele membre în elaborarea și punerea în aplicare a propriilor strategii naționale. Comisia va sprijini crearea, la nivel european, a unei rețele de notificatori de încredere și de organizații evreiești pentru a elimina discursurile ilegale de incitare la ură din mediul online. Aceasta va sprijini, de asemenea, elaborarea de discursuri care să combată conținutul antisemit online. Comisia va coopera cu industria și cu companiile IT pentru a preveni afișarea și vânzarea ilegală online a simbolurilor, a obiectelor și a literaturii legate de nazism.
* **Protejarea și promovarea vieții evreiești în UE:** 38 % dintre respondenți se gândesc să emigreze întrucât nu se simt în siguranță în UE ca evrei. Pentru a se asigura că evreii se simt în siguranță și pot participa pe deplin la viața europeană, Comisia va oferi finanțare din partea UE pentru o mai bună protecție a spațiilor publice și a lăcașurilor de cult. Următoarea cerere de propuneri va fi publicată în 2022, fiind astfel puse la dispoziție 24 de milioane EUR. Statele membre sunt, de asemenea, încurajate să recurgă la sprijinul Europol în ceea ce privește activitățile de combatere a terorismului, atât online, cât și offline. Pentru a promova viața evreiască, Comisia va lua măsuri de protejare a patrimoniului evreilor și de sensibilizare cu privire la viața, cultura și tradițiile evreiești.
* **Educație, cercetare și comemorarea Holocaustului:** În prezent, un european din 20 nu a auzit niciodată de Holocaust. Pentru a păstra vie memoria, Comisia va sprijini crearea unei rețele de locuri în care a avut loc Holocaustul, dar care nu sunt neapărat cunoscute, de exemplu ascunzători și locuri de execuție. Comisia va sprijini, de asemenea, o nouă rețea de tineri ambasadori europeni care să promoveze memoria Holocaustului. Cu finanțare din partea UE, Comisia va sprijini crearea unui hub european de cercetare privind antisemitismul contemporan și viața evreiască, în cooperare cu statele membre și cu comunitatea de cercetare. Pentru a pune în valoare patrimoniul evreiesc, Comisia va invita orașele care candidează la titlul de Capitală Europeană a Culturii să abordeze istoria minorităților lor, inclusiv istoria comunității evreiești.

UE va utiliza toate instrumentele disponibile pentru a invita țările implicate în procesul de extindere, țările din vecinătate și țările din afara UE să combată antisemitismul, inclusiv prin cooperarea cu organizațiile internaționale. Aceasta va garanta că fondurile externe ale UE nu pot fi alocate în mod eronat activităților care incită la ură și violență, inclusiv împotriva evreilor. UE va consolida cooperarea UE-Israel în lupta împotriva antisemitismului și va promova revitalizarea patrimoniului evreiesc la nivel mondial.

**Etapele următoare**

Strategia va fi pusă în aplicare în perioada 2021-2030. Comisia invită Parlamentul European și Consiliul să sprijine punerea în aplicare a strategiei și va publica rapoarte cuprinzătoare de punere în aplicare în 2024 și în 2029. [Statele membre s-au angajat deja](https://data.consilium.europa.eu/doc/document/ST-13637-2020-INIT/ro/pdf)[Căutați traducerile disponibile pentru linkul precedentRO**•••**](javascript:void(0)) să prevină și să combată toate formele de antisemitism prin adoptarea de noi strategii sau măsuri naționale în cadrul strategiilor naționale și/sau al planurilor de acțiune existente privind prevenirea rasismului, a xenofobiei, a radicalizării și a extremismului violent. Strategiile naționale ar trebui adoptate până la sfârșitul anului 2022, urmând ca acestea să fie evaluate de Comisie până la sfârșitul anului 2023.

**Context**

Această strategie reprezintă angajamentul UE față de un viitor al vieții evreiești în Europa și în afara granițelor acesteia. Strategia marchează angajamentul politic al Comisiei pentru o Uniune Europeană fără antisemitism și fără nicio formă de discriminare, pentru o societate deschisă, favorabilă incluziunii și bazată pe egalitate în UE.

În urma [Colocviului privind drepturile fundamentale](https://ec.europa.eu/info/events/annual-colloquium-fundamental-rights/2015-annual-colloquium-fundamental-rights-2015-oct-01_en)[Căutați traducerile disponibile pentru linkul precedentEN**•••**](javascript:void(0)) consacrat antisemitismului și islamofobiei, organizat în 2015, Comisia a numit prima [coordonatoare pentru combaterea antisemitismului și promovarea vieții evreiești](https://ec.europa.eu/info/policies/justice-and-fundamental-rights/combatting-discrimination/racism-and-xenophobia/combating-antisemitism/coordinator-combating-antisemitism-and-fostering-jewish-life_en)[Căutați traducerile disponibile pentru linkul precedentEN**•••**](javascript:void(0)). În iunie 2017, [Parlamentul European a adoptat o rezoluție privind combaterea antisemitismului](https://www.europarl.europa.eu/doceo/document/TA-8-2017-0243_RO.html)[Căutați traducerile disponibile pentru linkul precedentRO**•••**](javascript:void(0)). În decembrie 2018, Consiliul a adoptat o [Declarație privind combaterea antisemitismului](https://data.consilium.europa.eu/doc/document/ST-15213-2018-INIT/en/pdf)[Căutați traducerile disponibile pentru linkul precedentEN**•••**](javascript:void(0)). În decembrie 2019, combaterea antisemitismului a devenit parte a portofoliului vicepreședintelui Comisiei pentru promovarea modului nostru de viață european, ceea ce înseamnă că s-a prevăzut tratarea acestui subiect ca prioritate transversală. În decembrie 2020, Consiliul a adoptat [Declarația privind integrarea luptei împotriva antisemitismului în toate domeniile de politică](https://data.consilium.europa.eu/doc/document/ST-13637-2020-INIT/ro/pdf)[Căutați traducerile disponibile pentru linkul precedentRO**•••**](javascript:void(0)).

Multe dintre domeniile de politică legate de combaterea antisemitismului sunt în primul rând de competența statelor membre. Cu toate acestea, UE are un rol important de jucat în ceea ce privește formularea orientărilor de politică, coordonarea acțiunilor statelor membre, monitorizarea punerii în aplicare și a progreselor, oferirea de sprijin prin intermediul fondurilor UE și promovarea schimbului de bune practici între statele membre. În acest scop, Comisia va transforma [grupul de lucru ad- hoc](https://ec.europa.eu/info/policies/justice-and-fundamental-rights/combatting-discrimination/racism-and-xenophobia/combating-antisemitism/working-group-combating-antisemitism_en)[Căutați traducerile disponibile pentru linkul precedentEN**•••**](javascript:void(0)) existent [privind combaterea antisemitismului](https://ec.europa.eu/info/policies/justice-and-fundamental-rights/combatting-discrimination/racism-and-xenophobia/combating-antisemitism/working-group-combating-antisemitism_en)[Căutați traducerile disponibile pentru linkul precedentEN**•••**](javascript:void(0)) într-o structură permanentă, care să reunească statele membre și comunitățile evreiești.

**Informații suplimentare**

[Strategia UE privind combaterea antisemitismului și promovarea vieții evreiești](https://ec.europa.eu/info/files/eu-strategy-combating-antisemitism-and-fostering-jewish-life-2021-2030_en)[Căutați traducerile disponibile pentru linkul precedentEN**•••**](javascript:void(0))

[Fișă informativă privind Strategia UE privind combaterea antisemitismului și promovarea vieții evreiești](https://ec.europa.eu/info/files/factsheet-eu-strategy-combating-antisemitism-and-fostering-jewish-life_en)[Căutați traducerile disponibile pentru linkul precedentEN**•••**](javascript:void(0))

[Întrebări și răspunsuri](https://ec.europa.eu/commission/presscorner/detail/en/qanda_21_4991)[Căutați traducerile disponibile pentru linkul precedentEN**•••**](javascript:void(0))


[Site-ul dedicat combaterii antisemitismului](https://ec.europa.eu/info/policies/justice-and-fundamental-rights/combatting-discrimination/racism-and-xenophobia/combating-antisemitism_en)[Căutați traducerile disponibile pentru linkul precedentEN**•••**](javascript:void(0))

[Coordonatoarea privind combaterea antisemitismului și promovarea vieții evreiești](https://ec.europa.eu/info/policies/justice-and-fundamental-rights/combatting-discrimination/racism-and-xenophobia/combating-antisemitism/coordinator-combating-antisemitism-and-fostering-jewish-life_en)[Căutați traducerile disponibile pentru linkul precedentEN**•••**](javascript:void(0))

\*

Educație: Comisia publică un raport privind impactul COVID-19 asupra educației și îngrijirii copiilor preșcolari

Comisia Europeană a publicat un raport care analizează [„înțelegerea și gestionarea impactului crizei provocate de pandemia de COVID-19 asupra sectorului educației și îngrijirii copiilor preșcolari”.](https://op.europa.eu/en/publication-detail/-/publication/c14645b2-24f8-11ec-bd8e-01aa75ed71a1/language-en/format-PDF/source-233017740)



**Raportul este disponibil** [**aici**](https://op.europa.eu/en/publication-detail/-/publication/c14645b2-24f8-11ec-bd8e-01aa75ed71a1/language-en/format-PDF/source-233017740)[Căutați traducerile disponibile pentru linkul precedentEN**•••**](javascript:void(0))**.**

Acest nou raport identifică impactul pandemiei asupra copiilor foarte mici, asupra familiilor acestora, precum și asupra serviciilor și profesioniștilor din domeniul educației și îngrijirii copiilor preșcolari. Raportul reunește informații cu privire la provocările existente și la soluțiile găsite, oferind recomandări pentru a sprijini în continuare creșterea și calitatea sectorului educației și îngrijirii copiilor preșcolari, inclusiv în perioade dificile.

Mariya **Gabriel,** comisarul pentru inovare, cercetare, cultură, educație și tineret, a declarat: „*Educația și îngrijirea copiilorpreșcolari reprezintă, pentru toți copiii, primul pas esențial pe scara învățării pe tot parcursul vieții. Experți și profesioniști din întreaga lume, inclusiv din Europa, au sporit gradul de conștientizare cu privire la necesitatea de a integra mai bine sectorul educației și îngrijirii copiilor preșcolari în toate deciziile locale, naționale și europene de gestionare și de redresare, pe parcursul pandemiei și după aceasta. Sper ca acest raport să contribuie la înțelegerea modului în care sectorul educației și îngrijirii copiilor preșcolari a fost gestionat în timpul pandemiei, astfel încât să putem avansa împreună și să învățăm din acesta.”*

Din raport reiese că educația și îngrijirea copiilor preșcolari au fost adesea reduse la funcția de îngrijire a copiilor pentru a sprijini părinții, în timp ce aspectele cu privire la educație și incluziune au fost trecute cu vederea. Printre acestea se numără, de exemplu, învățarea timpurie a limbilor străine, competențele sociale și accesul la cantine subvenționate. Orientările și sprijinul au variat foarte mult de la o țară la alta.

Raportul subliniază necesitatea de a se continua investițiile în guvernanța și calitatea sectorului și de a se îmbunătăți formarea și condițiile de muncă ale personalului. Pentru a se trage învățături din această perioadă, raportul oferă o imagine de ansamblu a recomandărilor privind guvernanța și finanțarea sectorului, recunoașterea și formarea personalului, precum și privind importanța luării în considerare, întotdeauna, a necesităților de învățare și a bunăstare ale copiilor.

Raportul este [disponibil online](https://op.europa.eu/en/publication-detail/-/publication/c14645b2-24f8-11ec-bd8e-01aa75ed71a1/language-en/format-PDF/source-233017740)[Căutați traducerile disponibile pentru linkul precedentEN**•••**](javascript:void(0)).

\*

Agricultură: Comisia adoptă măsuri excepționale de sprijin pentru sectorul vitivinicol și pentru sectorul fructelor și legumelor

Măsurile de sprijin pentru sectorul vitivinicol adoptate ieri, 6 octombrie, includ un sprijin mai mare pentru instrumentele de gestionare a riscurilor.

Măsurile de sprijin pentru sectorul vitivinicol adoptate ieri, 6 octombrie, includ un sprijin mai mare pentru instrumentele de gestionare a riscurilor, cum sunt asigurarea recoltelor și fondurile mutuale, și prelungirea, până la 15 octombrie 2022, a [măsurilor de flexibilitate](https://ec.europa.eu/info/news/commission-extends-package-support-measures-wine-sector-2021-jan-28_en)[Căutați traducerile disponibile pentru linkul precedentEN**•••**](javascript:void(0)) aflate deja în vigoare. Pentru sectorul fructelor și legumelor, sprijinul acordat organizațiilor de producători – calculat de obicei pe baza valorii producției – va fi compensat astfel încât să nu fie mai mic de 85 % din nivelul sprijinului din anul anterior.

Comisarul pentru agricultură Janusz **Wojciechowski** a declarat: „*Condițiile meteorologice extreme de anul acesta, cu înghețuri puternice de primăvară, inundații și valuri de căldură, au fost deosebit de dificile pentru sectorul vitivinicol și sectorul fructelor și legumelor. Această situație vine după un an 2020 deja complicat din cauza crizei provocate de coronavirus. Măsurile în discuție atât de necesare, care vin în completarea celor deja propuse în 2020 și prelungite în 2021, îi vor ajuta pe producătorii din întreaga UE în aceste vremuri grele*.”

Măsurile excepționale pentru sectorul vitivinicol sunt, printre altele, următoarele:

* Țările UE își pot modifica în continuare programele naționale de sprijin în orice moment, lucru care de obicei se poate face doar de două ori pe an (până la 1 martie, respectiv până la 30 iunie în fiecare an).
* În ceea ce privește activitățile de promovare și informare, restructurarea și reconversia plantațiilor viticole, recoltarea înainte de coacere și investițiile, posibilitatea de a acorda o contribuție mai mare din bugetul UE se prelungește până la 15 octombrie 2022.
* Contribuția din bugetul UE la asigurarea recoltelor a fost majorată de la 70 % la 80 % până la 15 octombrie 2022.
* A fost dublat sprijinul UE pentru acoperirea costurilor de înființare a fondurilor mutuale, de la: 10 %, 8 % și 4 % în primul, al doilea și al treilea an de implementare a acestuia la: 20 %, 16 % și respectiv 8 %.
* O prelungire a măsurilor de flexibilitate acordate pentru măsurile din cadrul programului vitivinicol până la 15 octombrie 2022.

Pentru sectorul fructelor și legumelor, sprijinul UE acordat organizațiilor de producători – calculat de obicei pe baza valorii producției din anul respectiv – va fi compensat astfel încât să fie cel puțin de 85 % din nivelul sprijinului din anul anterior, chiar dacă valoarea producției pentru anul în curs este mai mică. Această compensație va fi oferită atunci când reducerea producției este legată de dezastre naturale, evenimente climatice, boli ale plantelor sau infestări cu dăunători, atunci când nu poate fi controlată de organizația de producători și este cu cel puțin 35 % mai mică decât cea din anul anterior. De asemenea, dacă producătorii dovedesc că au luat măsuri preventive împotriva cauzei de reducerea a producției, valoarea producției utilizată pentru sprijin va fi identică cu cea din anul anterior.

**Context**

Din cauza dificultăților fără precedent create de pandemia de COVID-19, a fost adoptat [un prim pachet de măsuri](https://ec.europa.eu/commission/presscorner/detail/en/QANDA_20_798)[Căutați traducerile disponibile pentru linkul precedentEN**•••**](javascript:void(0)) în mai 2020. În completarea acestui pachet a venit [un al doilea pachet destinat sectorului vitivinicol](https://ec.europa.eu/commission/presscorner/detail/ro/ip_20_1267)[Căutați traducerile disponibile pentru linkul precedentRO**•••**](javascript:void(0)), adoptat în iulie 2020.

În cadrul pachetului, a fost adoptat astăzi un set de măsuri sub forma unor acte de punere în aplicare. Cât privește actele delegate, acestea se află actualmente într-un proces de examinare cu o durată de două luni în Parlamentul European și Consiliu.

**Informații suplimentare**

[Observatorul pieței vitivinicole](https://ec.europa.eu/info/food-farming-fisheries/farming/facts-and-figures/markets/overviews/market-observatories/wine_en)[Căutați traducerile disponibile pentru linkul precedentEN**•••**](javascript:void(0))

[Observatorul sectorului fructelor și legumelor](https://ec.europa.eu/info/food-farming-fisheries/farming/facts-and-figures/markets/overviews/market-observatories/fruit-and-vegetables_en)[Căutați traducerile disponibile pentru linkul precedentEN**•••**](javascript:void(0))

\*

Echipe de tineri care scriu coduri din România vor concura pentru a obține titlul de câștigător al ediției din 2021 a Săptămânii UE a programării

Pe 14 octombrie, echipe de tineri care scriu coduri din [Grecia, Irlanda, Italia, Letonia, Slovenia și România](https://codeweek.eu/hackathons) vor concura pentru a obține titlul de câștigător al ediției din 2021 a Săptămânii UE a programării.



[Săptămâna UE a programării](https://codeweek.eu/events), o inițiativă la nivel local coordonată de Comisia Europeană, care se axează pe stimularea gândirii computaționale, a codificării și a competențelor digitale conexe ale tinerilor, precum și pe formarea cadrelor didactice, a început ieri, 7 octombrie, cu un [eveniment online](https://www.facebook.com/events/863256744554527), la ora 18:00 (ora României).

Thierry **Breton**, comisarul pentru piața internă, a afirmat: „*Capacitatea de a înțelege coduri și de a le  scrie sub formă de secvențe semnificative este cu adevărat superputerea secolului 21. Cei care participă la Săptămâna UE a programării au o ocazie minunată de a dobândi competențe de programare și de a le îmbunătăți, sau de a-i învăța pe alții cum să programeze”.*

Participanții la Săptămâna UE a programării din acest an pot participa la 18 [provocări ale Săptămânii programării](https://codeweek.eu/2021/challenges), care includ exemple concrete privind modul în care programarea poate fi adusă în sala de clasă de Săptămâna programării, de partenerii săi și de comunitate. Adevărații entuziaști pot participa la mai multe provocări, inclusiv cea de [bingo](https://codeweek-s3.s3.eu-west-1.amazonaws.com/cw2021/Bingo+card.pdf) a Săptămânii programării, și își pot împărtăși rezultatele pe platformele de comunicare socială pentru a câștiga [premii](https://codeweek.eu/2021/challenges) originale.

Organizatorii de activități sunt, de asemenea, încurajați să constituie rețele [CodeWeek4All](https://codeweek.eu/codeweek4all) formate din cel puțin zece grupuri care împărtășesc aceeași viziune sau din trei țări diferite și să obțină certificate de excelență.

**Iar pe 14 octombrie, echipe de tineri care scriu coduri din** [**Grecia, Irlanda, Italia, Letonia, Slovenia și România**](https://codeweek.eu/hackathons) **vor concura pentru a obține titlul de câștigător al ediției din 2021 a Săptămânii UE a programării.**

În cele din urmă, până pe 18 octombrie, cadrele didactice din învățământul preșcolar, primar și secundar din toate domeniile care sunt interesate să le predea elevilor lor programarea și gândirea computațională pot participa la o [tabără online de 15 de ore în cadrul Săptămânii UE a programării](https://bit.ly/CodeWeekBootcamp).

Pentru cei interesați să urmărească Săptămâna UE a programării, un ghișeu unic de resurse gratuite este disponibil în secțiunile [Learn](https://codeweek.eu/resources)  și [Teach](https://codeweek.eu/resources/teach) ale site-ului. Mai multe informații sunt disponibile [aici](https://digital-strategy.ec.europa.eu/news-redirect/722723).

\*

Siguranța alimentară: UE va interzice utilizarea dioxidului de titan (E 171) ca aditiv alimentar începând din 2022

Astăzi, 8 octombrie, statele membre au aprobat propunerea Comisiei Europene de a interzice utilizarea dioxidului de titan (E171) ca aditiv alimentar începând din 2022.

Dioxidul de titan are rol de colorant în mai multe produse precum guma de mestecat, diverse produse de patiserie, suplimente alimentare, supe și bulionuri.

Stella Kyriakides, comisar pentru sănătate și siguranță alimentară, a declarat: „Siguranța alimentelor noastre și sănătatea consumatorilor noștri nu sunt negociabile. În prezent, acționăm decisiv împreună cu statele membre, pe baza unor date științifice solide, pentru a elimina un risc legat de o substanță chimică utilizată în alimente”.

Propunerea Comisiei se bazează pe un aviz științific al Autorității Europene pentru Siguranța Alimentară, care [a concluzionat](https://www.efsa.europa.eu/en/news/titanium-dioxide-e171-no-longer-considered-safe-when-used-food-additive)[Căutați traducerile disponibile pentru linkul precedentEN**•••**](javascript:void(0)) că E171 nu mai poate fi considerat sigur atunci când este utilizat ca aditiv alimentar, în special din cauza faptului că nu pot fi excluse preocupările legate de genotoxicitate.

Textul va intra în vigoare la începutul anului 2022, cu excepția cazului în care Consiliul sau Parlamentul European vor adopta o obiecție până la sfârșitul acestui an. Va începe apoi o perioadă de eliminare treptată de 6 luni, după care se va aplica o interdicție totală de utilizare în produsele alimentare.

Sursa: Reprezentanța în România a Comisiei Europene https://romania.representation.ec.europa.eu/index\_ro

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/